Den verdensberømte klumpfisk, der omkom ved branden på det tidligere Nordsømuseum for snart fem år siden, spiller en af hovedrollerne i et nyt dansk teaterstykke, "Klumpfisken".

Stykket har urpremiere på Vendsyssel Teater til marts, og det er skrevet af Lærke Sanderhoff. Klumpfisken handler om,  en kvindelig havbiolog får job på Nordsømuseet, men hun døjer en del med de lokales skepsis og mistro. For hun er jo "tjøwenhavner" og biolog - i Hirtshals et symbol på politisk korrekthed og fiskekvoter. Da hun og en fisker falder for hinanden er der lagt i kakkelovnen. Klumpfisken er også en forestilling, der handler om industrialiseringens sammenbrug og oplevelses-økonomiens indtog i Danmark. Hvordan omstiller man sig og overlever mentalt fiskeriets tilbagegang med massive fabrikslukninger i kølvandet, og erstatter generationers erhvervsmæssig stolthed med én klumpfisk! Medvirkende er blandt andre Andrea Vagn Jensen.